
Dėl UAB ,,Aukštaitijos vandenys‘‘ Panevėžio miesto nuotekų valykloje, Papušių kaimas 2, Panevėžio raj., vandens nugeležinimo įrenginių statybos.

BENDRA INFORMACIJA
Rangovas atsako už STR 1.04.04:2017 ,,Statinio projektavimas, projekto ekspertizė“ nustatytos apimties projekto parengimą, vandens nugeležinimo įrenginių (toliau – VNĮ) statybą, išbandymą ir pridavimą VNĮ eksploatuosiančiai įmonei. Darbų atlikimo terminas –  9 mėnesiai, nuo sutarties pasirašymo dienos.

ESAMA PADĖTIS
Nuotekų valykloje tiekiamas vanduo neatitinka HN24:2023 nustatytų rodiklių – viršijama bendroji geležis, todėl numatomi įrengti nauji vandens nugeležinimo įrenginiai, kurie turi išvalyti vandenį iki  HN24:2023 reikalavimų. Vandens kokybės tyrimų duomenys yra pridedami, Priedas Nr. 1. 
Rangovas privalės pasitikrinti visus nevalyto (žalio) vandens kokybinius rodiklius ir savybes savo sąskaita. Rangovas privalės įvertinti galimus žalio vandens parametrų pokyčiui ir užtikrinti jo išvalymą iki HN24:2023 reikalavimų. Vandens kokybė, po vandens nugeležinimo įrenginių įrengimo, turės atitikti higienos normos HN 24:2023 reikalavimus.
Valykloje eksploatuojami du gręžiniai. Dirbant gręžiniams, vanduo į vandentiekio sistemą tiekiamas tiesiogiai per žiedinį tinklą, tuo pačiu pildomas ir vandentiekio bokštas, kuris užtikrina vandens tiekimą, kai gręžinių siurbliai nedirba.  Vandentiekio bokšto rezervuaro tūris 150 m³. Vandens lygis bokšte palaikomas 37- 40 metrų ribose.  Vieno gręžinio siurblio našumas 60 m³/valandą. Siurbliai įrengti su dažnio keitikliais. 

ĮRENGINIŲ PROJEKTAVIMO IR ĮRENGIMO SĄLYGOS
Statomuose VNĮ turi būti įdiegtas nepertraukiamas ir stabilus vandens valymo procesas, užtikrinantis geriamojo vandens išvalymą iki reikalaujamų parametrų. Tam Rangovas turi parengti VNĮ statybos projektą ir jį suderinti su Užsakovu.
Vykdant darbus, būtina laikytis sekančių reikalavimų:

 Technologiniai reikalavimai
1. Rangovas pagal gręžinių vandens kokybę, turi suprojektuoti ir pastatyti naujus slėginio aeravimo ir filtravimo vandens gerinimo įrenginius, kurių maksimalus projektinis našumas – 17 m3/h. 
2. Suprojektuoti vandens filtrai, kaip ir gręžinių siurbliai turėtų veikti pagal vandens lygį bokšte. Vandens filtrų kiekis ir našumas turi būti parinktas taip, kad bokštas būtų pildomas tolygiai. 
3. Vandens nugeležinimo įrenginių darbas turi būti automatinis. Įrenginių plovimas turi būti numatomas mažiausio vandens vartojimo metu, automatiškai pagal nustatytą laiko programą. Konkretūs, palankiausi plovimo režimai, turi būti nustatyti paleidimo – derinimo darbų metų. Filtrų plovimui turi būti naudojamas gręžinių arba bokšto vanduo. Didžiausias vandens filtracijos greitis turi būti ne daugiau 10 m³/h, trumpalaikis, dirbant forsuotu darbo rėžimu iki 12 m³/h.
4. Teršalų oksidavimui turi būti naudojamas tik atmosferos deguonis. Vandens prisotinimui deguonimi, naudojami slėginiai plastikiniai aeratoriai. Jų skaičių ir konstrukciją turi parinkti konkurso dalyvis, atsižvelgiant į siūlomą technologiją. Atmosferos oro įterpimui, turi būti naudojamas betepalinis kompresorius. 
5. Slėginių filtrų korpusai ir drenažo sistema turi būti plastikinė. Filtrų vidinis paviršius pagamintas iš HDPE, o iš išorės sustiprintas stiklo audiniu su poliesterine derva. Filtrų įkrovos medžiagą, konkurso dalyvis parenka pagal jo siūlomą technologiją.
6. Kaliojo ketaus sklendės turi būti padengtos korozijai atsparia milteline epoksidine danga pagal LST EN 14901:2015 su RAL - GZ 662 arba lygiaverčiu sertifikatu.
7. Vandens kiekio apskaitai ir vandens debito kontrolei, vandens nugeležinimo įrenginiuose turi būti sumontuoti elektromagnetiniai debitomačiai. Vandens debitas turės būti matuojamas, tiek tiekiamo į nugeležinimo įrenginius vandens linijoje, tiek paruošto vandens linijoje. Dirbant automatiniu režimu,  gręžinių siurblių debitas turės būti valdomas automatiškai, gręžinių siurblių dažnio keitiklių pagalba, pagal užduotą reikalingą vandens debitą. 
8. Vandens kokybė ir jo savybės bus nustatomos laboratoriniu būdu. Tam tikslui, prieš ir po kiekvieno vandens gerinimo įrenginio (filtro) bei bendroje linijoje po filtrų, turi būti įrengtos mėginių ėmimo vietos (čiaupai). Jos turi būti įrengtos taip, kad būtų atsižvelgta į mėginių paėmimo ypatumus, įvairiems vandens kokybės parametrams nustatyti, įskaitant ir ištirpusio vandenyje deguonies mėginio paėmimą. 
9. Įrenginiuose turi būti numatyta dezinfekavimo įrangos pajungimo vieta. Vamzdynuose turi būti numatytos papildomos revizijos su srieginėmis jungtimis, vamzdynų pravalymo darbams. Pastato viduje vandentiekio vamzdynai montuojami slėginiais PVC-U vamzdžiais ir PVC-U armatūra, oro tiekimo vamzdynai – iš PE ir PVC vamzdžių. 
10. Vandens nugeležinimo įrenginiai numatomi statyti nuotekų valyklos teritorijoje, šalia vandentiekio šulinio R35. Esama vandentiekio schema pridedama. Priedas Nr.2. Nuo šio šulinio, ateinantis iš gręžinių vandentiekio vamzdynas, šakojasi į dvi žiedines atšakas. Tuo tikslu, įrengiant vandens gerinimo įrenginius, turi būti sumontuotos atšakos ir apvedimo vamzdynai, apdoroto vandens tiekimui į abi žiedines atšakas. Tuo pačiu turi išlikti vandens tekimo galimybė, jeigu vandens gerinio įrenginiai nedirbs. Lauko vandentiekio vandens tiekimo jungiamieji vamzdynai turi būti sumontuoti iš PE vamzdžių, uždaromoji armatūra – ketinė, sujungimui naudojami ketiniai flanšiniai adapteriai, atsparūs tempimui.
11. Sklendės ir kiti produktai, turintys tiesioginį kontaktą su geriamu vandeniu, privalo turėti nepriklausomos akredituotos organizacijos Europos Sąjungoje galiojantį higienos pažymėjimą dėl tinkamumo naudoti su geriamu vandeniu. 
12. Įrenginiuose susidariusios nuotekos turės būti nuvestos į artimiausia nuotekų šulinį. Rangovas, projektavimo metu, turės parinkti palankiausius sprendinius ir juos įgyvendinti vietoje. 
13. Vandens nugeležinimo įrenginių darbas turi būti pilnai automatizuotas, išplečiant esamą SCADA sistemą. Tuo pačiu, turi būti palikta galimybė įrenginius valdyti ir jiems dirbti rankiniu režimu. Rangovas turi atlikti visus reikalingus pajungimus ir korekcijas SCADA sistemoje, susijusius su įrenginių valdymu,  atlikti naujų vandens gerinimo įrenginių atvaizdavimą SCADA sistemos languose.  Numatyti vandens gerinimo įrenginių pagrindinių darbo parametrų – slėgio, debito prieš ir po vandens nugeležinimo įrenginių, filtrų plovimo indikacijos, tiekiamo oro slėgio, įtampos buvimo/nebuvimo, pastato apsaugos ir priešgaisrinių aliarmų perdavimą į nuotekų valyklos dispečerinę. 
14. Sumontavus įrangą, Rangovas turi atlikti paleidimo – derinimo darbus ir Užsakovo personalo apmokymą.
15. Rangovas turi pateikti vandens ruošimo įrenginių schemą, įrenginių dokumentaciją ir aptarnavimo instrukcijas lietuvių kalba.  
16. Baigus darbus, Rangovas turi parengti ir perduoti Užsakovui geodezinę išpildomąją dokumentaciją ir  kadastrinių matavimų bylas.

Statybiniai reikalavimai 
1. Visa vandens gerinimo įranga numatoma įrengti naujame gamybinės paskirties, technologiniame pastate. Pastato matmenys turi būti projektuojami pagal numatomos įrangos gabaritus taip, kad Užsakovas galėtų tinkamai ir lengvai eksploatuoti naują įrangą. Buitinės paskirties patalpos, pastate nenumatomos.
Rangovas turi pastatyti optimalių matmenų ir racionalaus išdėstymo  teritorijoje, apšiltintą pastatą. 
2. Pastatas turi būti pagamintas iš ,,sandwish‘‘ tipo plokštės, kurios izoliacinės medžiagos  storis turi būti 80 mm. Plieno dangos turi būti galvanizuotos ir padengtos poliesteriu iš abiejų pusių. Antikorozinė sekcijų garantija turi būti ne mažesnė kaip 10 metų. 
3. Technologinis pastatas turėtų būti statomas ant juostinių pamatų, o aplink jį įrengiama betoninė nuogrinda. 
4. Grindys pastato viduje turi būti  gelžbetoninės su akmens masės plytelių danga. Grindys pagal poreikį turi būti įrengtos su atitinkamais nuolydžiais, vandens surinkimui ir nuvedimui įrengiami vandens surinkimo trapai.  
5. Rangovas turi numatyti lietaus vandens surinkimą ir nuvedimą nuo pastato stogo. 
6. Pastato durys – metalinės su šilumine izoliacija, langai pastatui nenumatomi.
7. Įgyvendinat projektą, turi būti įvertinti pažeistų dangų atstatymo ir gerbūvio tvarkymo darbai. 
8. Įrenginių aptarnavimui, Rangovas turi įrengti priėjimo taką nuo laboratorinio - buitinio pastato iki nugeležinimo įrenginių pastato. 

Šildymas vėdinimas
1. Pastate turi būti įrengtas natūralus ir mechaninis vėdinimas. Šildymui, šaltuoju metų laiku, turi būti numatytas šildymas, kuris patalpoje garantuotų ne žemesnę kaip +5°C temperatūrą. Tuo tikslu turi būti įrengti elektriniai šildytuvai su temperatūros reguliatoriumi. 
2. Optimaliam patalpos mikroklimatui palaikyti, turi būti įrengti automatiniai drėgmės surinkėjai. 

Elektros ir automatikos darbai
1. Technologiniame pastate turi būti numatyti atlikti  visi reikalingi elektros ir automatikos įrangos montavimo darbai.
2. Elektros tiekimui klojamas naujas požeminis įvadinis elektros kabelis. Kabelio prijungimas numatytas nuo vandens gręžinio Nr.36 elektros įvado.  
3. Pastate turi būti įrengta įvadinė skirstomoji spinta, kurioje įrengta fazių sekos kontrolė, viršįtampių ribotuvai, kontrolinis elektros skaitiklis šildymo sąnaudoms atskirti. Spintos panelėje turi matytis įvado būsenos indikacija. 
4. Elektros tinklai turi būti įrengti varinių gyslų kabeliais.
5. Elektros įrenginiai (skirstomieji skydeliai, šviestuvai, kištukiniai lizdai ir kt.) turi būti ne žemesnio kaip IP44 klasės apsaugos klasės.
6. Įrengti apšvietimą prie vandens gerinimo stoties su judesio davikliu.
7. Įrengti įžeminimo kontūrą. Visa montuojama įranga ir metalinės konstrukcijos turi būti prijungtos prie įžeminimo kontūro.
8. Visų reikalingų montuoti kabelinių kopėčių, lentynų bei kiti konstrukciniai elementai turi būti cinkuoti.
9. Elektros montavimo darbus vykdyti laikantis BEĮĮT reikalavimų ir kitų galiojančių normų.
10. Atlikti visus privalomus bandymus, matavimus naujai sumontuotai įrangai bei kabeliams.
Pateikti protokolus ir išpildomąją dokumentaciją. Atlikti naujai klojamų kabelių pririšimus.

Bendri reikalavimai medžiagų kokybei ir darbams

Statybos darbams naudojamų medžiagų ir darbo kokybė turi atitikti Lietuvos Respublikoje galiojančių, Respublikinių statybos normų, Lietuvos standartų ir Statybinių normų ir taisyklių reikalavimus. Visa naudojama įranga turi turėti Europos sąjungos (CE) atitikties sertifikatus.
[bookmark: _Toc212708566]Visos technologinės talpos, kanalai ir latakai turi būti aptverti arba uždengti pagal Lietuvoje galiojančius darbo saugos reikalavimus.
Polietileno (PE) vamzdžiai ir jungiamosios detalės
[bookmark: _Toc212708567]Lauko vandentiekio tinklai projektuojami iš slėginių PE100, PN10 polietileninių vamzdžių. Vamzdžiai, skirti geriamam vandeniui, atgabenti į vietą laikomi ant medinių ar panašių padėklų, su vamzdžių galams uždengti skirtais dangčiais, kad nepatektų šiukšlės ir parazitai. PE vamzdžiai ir fasoninės dalys turi atitikti LST EN 12201-2 standarto reikalavimus. PE vamzdžiai sujungiami suvirinat sandūras siūle, kompresiniais fitingais, sulydant elektros srove sujungimo movas,  flanšais arba mechaninėmis movomis, priklausomai nuo turimų vamzdžių, jungiamųjų detalių ir vietos. Kai vamzdžiai jungiami suspaudžiant įkaitintus jų galus arba lydant jų galus šiluma, arba sulydant elektra, turi būti griežtai laikomasi gamintojo nurodymų.
PE vamzdžių bei fasoninių dalių montavimas, išbandymas
PE vamzdžiai ir fasoninės dalys klojami žemėje, sujungiami sulydant. Galimi šie sulydymo būdai: sandūros sulydymas, sulydymas elektromovomis. Naudojant šiuos suvirinimo būdus turi būti griežtai laikomasi gamintojo nurodymų, virinant didelio skersmens sandūrinius sujungimus, būtina naudotis tik vamzdžio gamintojo pateikta (rekomenduojama) įranga ir specifikacijomis. Polietileniniai vamzdynai su kalaus ketaus fasoninėmis dalimis (armatūra) kamerose, šuliniuose jungiami universaliais tempimui atspariais adapteriais.
Sandūrinis suvirinimas – tradicinis jungimo būdas, reikalaujantis patirties ir profesionalių įgūdžių. Tokiu būdu paprastai jungiami DN90 mm ir didesnio skersmens vamzdžiai. Kadangi vamzdžio skersmuo sujungimo vietoje beveik nepadidėja, sandūrinis suvirinimas ypač tinka montuojant gerai slystančius vamzdynus. Gaminant vamzdžių jungtis, šulinius ir pan. sandūrinis suvirinimas yra pagrindinis jungimo būdas. Čia nereikalingos specialios jungtys. Polietileniniai vamzdžiai ir jungtys sandūriniu būdu suvirinamos pačiame suvirinimo aparate.
[bookmark: _Toc212708568]Elektrinis suvirinimas – čia naudojamos suvirinimo jungtys, kurių vidinis paviršius padengtas didelės varžos laidais. Kai per juos teka elektros srovė, laidai įkaista ir jungtis suvirinama su vamzdžiu. Šis jungimo būdas tinka mažiems ir vidutinio dydžio vamzdžiams jungti. Naudojami lengvi rankiniai suvirinimo aparatai. Net dirbant drėgnu oru 40 voltų įtampa nekelia pavojaus gyvybei. Kadangi suvirinimo įranga ir jungtis veikia automatiškai, šis metodas yra paprastas ir greitas. Plataus suvirinimo paviršiaus dėka sujungimo vietos pasižymi tvirtumu bet kokiomis sąlygomis. Kadangi suvirinamų vamzdžių nereikia traukti išilgine kryptimi, šis metodas labai tinka tada, kai nutiestuose vamzdynuose daromos atšakos arba remonto darbai. Prieš užpilant bet kokią slėginio vamzdyno perkasos atkarpą vamzdynas išbandomas. Rangovas slėginiams vamzdynams naudoja rekomenduotiną bandomąjį slėgį, tačiau ne mažesnį, negu 1,5 karto už didžiausią darbinį (arba ne mažesnį kaip 10 bar.).

Polivinilchlorido (PVC) vamzdžiai ir jungiamosios detalės
Savitakiniai nuotekų tinklai montuojami iš beslėgių polivinilchloridinių (PVC) vamzdžių.
Visi PVC vamzdžiai turi būti pagaminti gamintojo, galinčio užtikrinti kokybę pagal LST EN ISO 9001 reikalavimus. Savitakinėms nuotekų sistemoms skirti neplastifikuoto polivinilchlorido PVC vamzdžiai ir fasoninės dalys turi atitikti LST EN 1401, LST ISO 4435 standartų reikalavimus.
[bookmark: _Toc212708569]Vamzdžiai turi būti sertifikuoti pagal kokybės tarptautinį standartą ISO 9000. Vamzdžiai turi būti atsparūs agresyvioms medžiagoms esančioms nuotekose. Vamzdžiai moviniai, komplektuojami su guminiais žiedais. Naudojami “N” klasės PVC vamzdžiai.
Neplastikuoto polivinilchlorido (PVC U) vamzdžiai ir jungiamosios detalės 
PVC-U plastikiniai klijuojami vamzdžiai skirti šaltam geriamam vandeniui.
Plastikiniai vamzdžiai PVC-U jungiami juos klijuojant. Specialūs agresyvūs klijai ištirpina fasoninės detalės bei vamzdžio sieneles. Ilgainiui klijai išgaruoja, o klijuojamos sienelės tirpdamos minkštėja ir tarpusavyje susimaišo, tuo būdu gaunant vienalytę siūlę.
Vamzdžių techninės charakteristikos:
· Maksimalus darbinis slėgis – 10 bar;
· medžiagos tankis – 1,38 g/cm³;
· stiprumas tempimui - 55 N/mm²;
· atsparumas smūgiams – jokio skilimo KJ/ m² (23 °C);
· lankstumo modulis - 3000 N/mm²;
· Maksimali skysto agento temperatūra – 23 C°;
· Maksimali darbinė temperatūra – 60 C°;
· [bookmark: _Toc212708570]Minkštėjimo temperatūra – >76 C°.
Elektromagnetiniai vožtuvai
Elektromagnetiniai vožtuvai turi būti skirti orui. Korpuso medžiaga – žalvaris. Vožtuvas įprastoje būklėje – uždarytas.
Elektromagnetinio vožtuvo techninės charakteristikos:
· Min. darbinis slėgis – 6 bar;
· [bookmark: _Toc212708571]Įtampa – 220 V.
Nuorinimo vožtuvai
[bookmark: _Toc212708572]Paskirtis - išleisti perteklinį orą. Nuorinimo vožtuvas – automatinis. Terpė – vanduo. Prijungimas – srieginis.
Slėgio jutikliai
Slėgio jutiklis dvilaidis prietaisas, kuriam reikia 11-30V DC maitinimo įtampos ir kuris turi 4-20A DC išėjimą. Tikslumas - ± 0,5 %. Korpuso medžiaga – nerūdijantis plienas. Apsaugos klasė IP65.
[bookmark: _Toc212708575]Slėgio jutiklio min. darbinis slėgis – 6 bar.
Manometrai
Slėgio manometrai skirtas vandens slėgiui matuoti. Medžiaga: korpusas – plienas, užpildas -glicerinas, antivibraciniai, matavimo sistema, perdavimo mechanizmas ir pajungimas – žalvaris. Pajungimas srieginis G1/2“, iš apačios.
 Manometro techninės charakteristikos:
· Min. darbinis slėgis – 6 bar;
· [bookmark: _Toc212708576]Darbinė temperatūra – -10 - 60 C°.
Sklendės ir vožtuvai
Visos sklendės ir vožtuvai turi būti skirti minimaliam darbiniam slėgiui PN 10. Visi flanšai turi būti pagal EN 1092-2:1997 ar analogiški.
Jei nenurodyta kitaip, viso sklendės turi būti atidaromos sukant prieš laikrodžio rodyklę. 
Visi vožtuvai ir sklendės turi būti atsparūs korozijai vyraujančiomis sąlygomis. Jei kuri nors detalė pagaminta iš korozijai neatsparios medžiagos, ji turi turėti antikorozinę dangą.

[bookmark: _Toc450751724][bookmark: _Toc481100343]Sklendės
Skląstinės sklendės turi būti su gumuotu skląsčiu, pilnai atidarančiu pratekėjimo angą. Korpusas ir dangtelis turi būti iš ketaus, su nejudančia įvore nerūdyjančio plieno sūkliu. Skląstis turi būti iš kaliojo ketaus, gumuotas vulkanizuota elastomerine guma, skląsčio kreipiančiosios iš dilimui atsparaus plastiko, pasižyminčio geromis slydimo savybėmis, tinkamas vandentiekiui.
Pagrindinių vamzdynų montavimui turi būti naudojamos movinės arba flanšinės sklendės.
Skląstinės sklendės (uždaromosios sklendės) įvadams, kuriu skersmuo DN 1” ir 2” turi būti su ketiniais arba kito lydinio korpusais ir dangteliais. Skląstis turi būti iš kaliojo ketaus, gumuotas vulkanizuota elastomerine guma, skląsčio kreipiančiosios iš dilimui atsparaus plastiko, pasižyminčio geromis slydimo savybėmis, tinkamas vandentiekiui.
Rutuliniai ventiliai/sklendės 
Skirti vandens ar oro srautui uždaryti ar atidaryti. Montuojami ant horizontalaus ar vertikalaus vamzdžio. Sudedamosios dalys: ventilis, rankenėlė. Ventilio korpuso medžiaga – plienas, ventilio rutulio medžiaga – nerūdyjantis plienas. Prijungimai - srieginiai.
Rutulinio ventilio techninės charakteristikos:
· Darbinis slėgis – 10 bar.
Rutuliniai ventiliai su nuorinimu 
Reikalavimai tie patys, kaip ir rutuliniams ventiliams/sklendėms.
PVC U sklendės 
PVC U rutulinės sklendės skirtos vandens srautui uždaryti ar atidaryti. Sandarinimas – PTFE. Lengvai išmontuojama. Prijungimai – moviniai, klijuojami. Pagaminta iš PVC U.
PVC U sklendės darbinis slėgis – 10 bar.
Atbuliniai vožtuvai 
Paskirtis - geriamojo vandens arba oro srautui praleisti viena kryptimi. Medžiaga: korpusas – žalvaris. Atbulinis vožtuvas -universalus. Prijungimai – srieginiai.
Atbulinio vožtuvo darbinis slėgis – 10 bar.
[bookmark: _Toc450751725][bookmark: _Toc481100344]Droselinės sklendės 
Droselinės sklendės turi būti pagamintos pagal ISO 5752 ar analogišką standartą. Vienoje pusėje esant 10 barų slėgiui, o kitoje atmosferiniam slėgiui, turi būti užtikrinamas visiškas sandarumas.
[bookmark: _Toc212708577]Korpusas turi būti ketinis su gumos danga. Diskas turi būti ketinis, velenas iš nerūdijančio plieno. Turi būti galima nuimti ir pakeisti sandariklius, nenuimant sklendės.



